PIKK.ee

Elutsükli hindamise seminar
2025-11-25 10:00 - 16:00 (Europe/Tallinn) | Tartu, Eesti
Toiduinnovatsiooni tehnoloogiate infrastruktuur TOIT korraldab 25. novembril Tartus seminari „Elutsükli hindamine (LCA): metoodikad, andmeallikad ja tööriistad“, mis on esimene osa uuest seminarisarjast, mille eesmärk on tõsta teadlikkust LCA (Life Cycle Assessment) metoodikast ning selle praktilisest kasutamisest teaduses ja ettevõtluses.
LCA on rahvusvaheliselt tunnustatud lähenemine, mis võimaldab hinnata toodete ja protsesside keskkonnamõjusid kogu nende elutsükli jooksul — alates tooraine tootmisest kuni jäätmekäitluseni. Metoodika aitab teha teaduspõhiseid otsuseid, toetab innovatsiooni ja on oluliseks tööriistaks kestliku arengu planeerimisel.
Päeva jooksul jagavad oma teadmisi ja kogemusi nii Eesti kui ka väliseksperdid. Riia Tehnikaülikooli professor Francesco Romagnoli räägib LCA põhimõtetest ja nende rollist keskkonnaalases jätkusuutlikkuses ning tutvustab, kuidas siduda elutsükli hindamist sotsiaalsete ja majanduslike aspektidega (S-LCA ja LCC).
Lisaks esinevad Piia Pääso (Eesti Maaülikooli innovatsiooni ja teadmussiirde osakond), Toonika Rinken (TOIT infrastruktuuri juht) ja Sirli Pehme (Eesti Maaülikooli maamajanduse ökonoomika õppetool), kes tutvustavad LCA rakendamist Eesti teaduse ja ettevõtluse kontekstis.
Ettevõtlusmaailmast osalevad Bashir Bashiri (TFTAK AS), kes räägib kestlike toitumislahenduste kavandamisest LCA abil, ning Kadri Ilves-Paju (Salvest AS), kes küsib provokatiivselt: kas monopakend on toidupakendite tulevik?
Seminar toimub eesti ja inglise keeles ning osalemine on tasuta, kuid vajalik on eelregistreerimine siin.
10.00–10.10 Avasõnad. LCA olulisusest teadus- ja arendustegevuses. Toomas Tiirats, EMÜ VLI direktor
10.10-10. 30 Ringbiomajanduse ja kestliku toidutootmise arengusuunad strateegiadokumentides, Piia Pääso, EMÜ Innovatsiooni ja teadmussiirde osakond
10.30–10.40 Teadustaristu TOIT tutvustus. Toonika Rinken, Toiduinnovatsiooni Tehnoloogiate Infrastruktuuri TOIT juht
10.40-11.35 Life Cycle Assessment (LCA): Principles, Applications, and Its Role in Environmental Sustainability. Francesco Romagnoli, Riia Tehnikaülikool
11.35-11.45 Sirutuspaus 11.45-12.45 Integrating Classical, Social, Economic and Regional Perspectives through LCA, LCC and S-LCA. Francesco Romagnoli, Riia Tehnikaülikool
12.45-13.30 Lõuna
13.30-14.00 Olelusringi hindamise andmebaaside kättesaadavus ja kasutamine, Sirli Pehme, EMÜ Maamajanduse ökonoomika õppetooli peaspetsialist
14.00-15.00 Behind the Numbers: Understanding and Interpreting LCA Modelling Outcomes for critical and consistent analysis. Maksims Feofilovs, Riia Tehnikaülikool
15.00-15.15 Sirutuspaus
15.15-15.45 Designing Sustainable Diets: Integrating Life Cycle Assessment with Multi- Objective Optimization, Bashir Bashiri, TFTAK AS
15.45–16.15 Kas monopakend on toidupakendite tulevik?, Kadri Ilves-Paju, Salvest AS
16.15-16.20 Päeva kokkuvõte
Eesti Maaülikooli LCA-seminaride sari on suunatud teadlastele, ettevõtjatele ja arendajatele, kes soovivad mõista ja rakendada elutsükli hindamise põhimõtteid oma töös. Sarja eesmärk on kasvatada Eestis kompetentsi ringbiomajanduse ja kestliku tootmise valdkonnas.
Päevakava failina
Kontakt: Toonika Rinken, Toiduinnovatsiooni tehnoloogiate teadustaristu TOIT juht
e-mail: toonika.rinken@emu.ee
